钦定古今图书集成/方舆汇编/职方典/第1043卷 > 《虚心堂记》林岊
## 钦定古今图书集成/方舆汇编/职方典/第1043卷 > 《虚心堂记》林岊

永阳壮邑也。其溪清远而湍驶，山峻拔而深钜；其井
里蓊荟，其民物繁伙，簪缨星罗，弦诵风行，髫龀有文，
农工知义，盖古谓易治难服者。颜侯叔介治其邑之

亩，鞶帨勤于家，肆无苛役，关无暴征，四民熙熙，道舞
以歌。入其门，里居之良，弗干以私；庭造之讼，弗谒于
吏。优优闲闲，若宓单父。自其治事之东偏，有新其堂，
匾曰“虚心。”岊拱而问曰：“斯堂也，是所谓政之方邪？”颜
侯莞尔而笑曰：“今夫吏东方煌煌，振衣而出，嘘荣吸
枯，缁化染俗，出长入治者皆然，邑为甚。今夫身偏于
视斯惑，偏于听斯眤，偏于嗜斯疾。物”化知诱者皆然。
心为甚。中扃虚明，邑不为大，心不为小，山蹊茅塞，则
有胶柱纷丝者矣。虽然，予乌能虚吾心以施吾政也
哉？尝试以堂言之：昔堂之未辟也，地脉壅塞，濩落无
用。余于暇日，命工芟夷，为楹三间，庑宇旁衬，周旋宴
处，有位有堂。藏书于房，虚以生白；列竹于阶，虚以体
道。因悟夫悦卑渫为高清，惮喧噪为窈静，在物有之，
人亦宜然。故矩于治，又铭于堂，引而伸，触而长，子其
有言于斯乎？岊既辞不获，乃从而为之言曰：“堂以虚
心名者，直者不狭以为曲，强者不挠以为弱，明者不
蔽以为幽，善者不诬以为恶，静者不扰以为纷，惨者
不蔽以为乐。富无剥，贫无获，过斯改，谋斯度，物未能
容，事至不矍。夫如是，则此堂居之而不怍。其有怒室
色巿瘠，鲁肥杞学，奕思鸿志，鱼取熊，福冲己短，膏血
民产，前聋后愚，左诡右趋，内揆于我天君何如？夫如
是，则此堂怍然而难居。居之不怍，人将咏而思之也；
怍而难居，人将忌而尤之也。故曰：‘一堂之上，一心之
间，有虚寔焉，有休戚焉，不可不察也’。”颜侯得斯说也，
既矩乎治，又铭夫堂堂中之政，邑人歌之，丞相达之，
天子嘉之。余虽有喙，三尺安所容？《传》不云乎：“心居中
虚，以治五官。”古之聪明睿智者，皆由中心。虚而五官
以治。赜而人民事物，迩之男邦，远之侯社，上而熙天
工，以酌元气者，未有不由于斯而底绩。然则颜侯之
能虚其心者，非邑人之私“言也，将为天下之公言也，
岊当举天下之公言以为颜侯贺。”《吴航林岊记》。